text: Мозъкът няма рецептори за болка, така че той не чувства болка.
  Човешкият мозък е голям – средният мозък тежи 1,3-1,4 кг и достига 60% от размера си през първата година след раждането.
  Мозъкът е органът с най-високо съдържание на мазнини – те могат да достигнат до 60% от състава му.
  4 до 6 минути издържа мозъкът без кислород, преди да започне да умира.
  Некортексът – кората, разположена на връхния слой на полукълбата на мозъка – е дебела колкото салфетка, 2-4 мм, има 6 слоя и отговаря за висшите нервни функции – сензорно възприятие, изпълнение на моторните команди, осъзнатото мислене и речта.
  Мозъкът на Айнщайн е тежал 1 230 г и след смъртта му е бил разделен на 240 парчета между видни патолози. Патологът Томас Столц, който е извършил отстраняването на мозъка след смъртта на учения, е уволнен от университета в Принстън, тъй като отказал да върне парчета от него, които задържал за себе си.
  Четенето на глас и честите разговори с малки деца подпомагат развитието на мозъка (бонус за родителите!)
  Учените смятат, че човешкият мозък намалява като размер – хората преди 5 000 години са имали по-големи мозъци от наследниците си днес. Разликата в големината е около 10%. Учените нямат точно обяснение защо мозъците ни се смаляват, но една от теориите е, че може би е защото еволюират, за да са по-ефективни.
  Малко парченце мозъчна тъкан с размер на песъчинка съдържа 100 000 неврона и 1 милиард синапси, "говорещи" един с друг.
  Упражненията на мозъка го поддържат активен – нови неврони се създават през целия живот на човека.
  Мозъкът ви не обича джънк фуд (нискокачествена храна) – проучване върху един милион студенти в Ню Йорк показало, че тези, които ядяли храна, пълна с добавки и изкуствени оцветители, се справяли по-зле академично; тези, които се хранели по-здравословно, се представяли с до 14% по-добре от връстниците си.
  Мозъкът е органът в тялото ни, който се развива най-бавно и преминава през най-много промени, сравнено с всеки друг орган.
  Човешкият мозък се състои от до 75% вода и е с консистенция на желатин.
  В будно състояние мозъкът може да генерира достатъчно енергия, за да захрани крушка от 10-23 вата.
  Лявото полукълбо на мозъка контролира дясната страна на тялото ви и обратното, дясното полукълбо контролира лявата половина на тялото.
  Децата, които научават два езика преди петгодишна възраст, имат по-различни структури в мозъка.
  Старото вярване, че човек използва само 10% от мозъка си, вероятно не е вярно – всяка част от мозъка има своя функция.
  "Нагънат мозък" не е просто израз. Повечето гънки на мозъка на хората, в сравнение с другите бозайници, му позволяват да съхрани по-голямо количество информация на по-компактна площ.
  Учените са открили, че мозъкът на мъжете и жените реагира различно на болката, което обяснява защо възприемат и говорят за болката по различен начин (може би свързано с факта, че жените са тези, които раждат).
  Прекомерният стрес променя клетките на мозъка, структурата му и начина, по който той функционира.
  През средновековието католическата църква забранила дисекциите на човешки тела и изучаването на анатомията на човека. Като резултат изучаването на мозъка значително се забавило. Но бръснарите предлагали примитивна мозъчна хирургия за отстраняване на "камъка на лудостта".
  Лоботомията, идваща от гръцкото lobe – мозък и tome – отрязвам, е една от най-популярните мозъчни операции на всички времена.
  Мозъкът на жените се свива по размер по време на бременността и възстановява размера си до шест месеца след раждането.